**Сабақтың тақырыбы: Еліміздің төл мерекесі.Наурыз мейрамы.**

Сабақтың мақсаттары:

Білімділік:

Наурыз мерекесі туралы мәлімет беру.

Дамытушылық: Ауызша сөйлеу дағдысын дамыту, сөздік қорын байыту, логикалық және шығармашылық ойлауды дамыту.

Тәрбиелік: Тілге деген қызығушылықты ояту.

*Кіріспе*

Бүгінгі сабағымыз еліміздің төл мерекесі –Наурыз мерекесіне арналады.

Наурыз – бақыттың бастамасы, жақсылықтың жыршысы, өмірге нұр сыйлаған, сезімге гүл сыйлаған, халық қастерлейтін күн.

**Жаңа сөздермен танысу**

Міндетті түрде - в обязательном порядке, обязательно

Көпшілік - множество, большая часть, общественность

Көне, ежелгі-древний

Тойлау- празднование

Дәстүр-традиция Діни - религиозный

Дүние жүзі-весь мир Арнайы- специально

Түрліше –по-разному Атаған - называли

Шығыс-восток, восточные Бірін-бірі - друг друга

Игі тілектер-добрые пожелания

Жаңа сөздерді бекіту тапсырмалары:

1. **Сөз тіркестерді аударыңыз:**

Көне мейрам-

Ежелгі дәстүр-

Діни мереке-

Арнайы атаған-

Бірін-бірі құттықтады-

Тойлау дәстүрі-

1. **Сөйлемдерді қазақ тіліне аударыңыз:**

Это древний город. В моей семье есть одна хорошая традиция. Завтра весь мир празднует Новый год. На востоке много   хороших традиций. Они озвучили добрые пожелания.

**Мәтінмен жұмыс: оқыңыз, аударыңыз.**

Наурыз – көне мейрам. Наурыз мерекесін тойлау дәстүрі

дүние жүзі халықтарының көпшілігінде болған.Бұл мейрамды ежелгі гректер “патрих”, тәжіктер “гүл гардон”,  “гүлнаурыз”, татарлар “нардуган” деп түрліше атаған.

Қазақстанда ресми түрде Наурыз1988 жылдан бері

тойланып келеді. Наурыз күн мен түннің теңелген күні, наурыздың 22-сінде тойланады.

Наурыз- парсы сөзі, қазақшасы «Жаңа жыл».Наурыз - діни мейрам емес, табиғат мейрамы.Бұл күні бұлақтар тазартылып, ағаштар отырғызылған.

Наурыз күні жыл басы саналған. Халық таза, жаңа киімдерін киген. Ауылдың  адамдары бір-біріне игі тілектер айтқан.

Бірін-бірі мерекеге арнап  дайындаған наурыз көже ішуге шақырады.

Наурыз көже – ұлттық тағам. Ол Наурыз күні  әрбір үйде  міндетті түрде әзірленген. Халықтық дәстүр бойынша оған бидай, тары, сүр ет,  сүт, су, тұз сияқты  жеті түрлі азық  міндетті түрде салынады.

**Мәтінді бекіту тапсырмалары**

**1. Сөйлемдерді оқып, дұрыс бұрыстығын анықтаңыз.**

1. Наурыз мерекесін тойлау дәстүрі дүние жүзі халықтарының көпшілігінде болған.

\*Дұрыс \*Дұрыс емес

2. Наурыз көжеге жеті түрлі азық  міндетті түрде салынады.

\*Дұрыс \*Дұрыс емес

3. Қазақстанда ресми түрде Наурыз 1989 жылдан бері тойланып келеді.

 \*Дұрыс \*Дұрыс емес

  4. Наурыз- араб  сөзі , қазақшасы «Жаңа жыл».

\*Дұрыс \*Дұрыс емес

5. Наурыз –діни мейрам \*Дұрыс \*Дұрыс емес

**2. Мәтін бойынша 5 сұрақ құрастырыңыз**